jkorsvik/nowiki_second_scrape_merged huggingface dataset:
Compiz

Compiz er en kompositt vindushåndterer som gjør nytte av OpenGL for Xgl og AIGLX. Compiz er kompatibelt med et hvilket som helst X-basert skrivebordsmiljø, inkludert GNOME 2, KDE og Unity. GNOME 3 benytter Mutter til fordel for X.Bruk av OpenGL flytter tegne-belastning fra prosessoren til GPU, dersom det finnes en tilgjengelig GPU. Det medfører et mer responsivt skrivebord, samtidig som det frigjør prosessorkraft som kan benyttes til nødvendige operasjoner, og fører til et mer visuelt estetisk skrivebordsmiljø.
I dag har Compiz og avstikkerprosjektet Beryl fusjonert. I det nye prosjektet er Compiz navnet til vindushåndtereren og Compiz-Fusion navnet til et sett med utvidelser.


== Historie ==
Compiz var den første kompositt vindushåndtereren som tok i bruk (GPU-akselerert) OpenGL og 3D effekter for å vise et Linux skrivebord. 30. mars 2007 annonserte Compiz og Beryl utviklerne at Compiz og Beryl skulle slås sammen til samme prosjekt.


== Compiz-Fusion ==
Compiz er laget for å støtte ulike utvidelser, som også gir ulike effekter og funksjoner.
Etter Compiz-Beryl-fusjonen ble Compiz-Fusion (med bindestrek) navnet på et sett med utvidelser til vindushåndtereren, som utvikles i et underprosjekt til Compiz. Compiz-Fusion består av en kombinasjon og videreutvikling av Beryls og Compiz-Extras' kildekode. Compiz-Fusion er også navnet til brukernettverket som utvikler og bruker utvidelsene.Compiz-Fusion består blant annet av følgende utvidelser:


== Galleri ==

		
		
		
		
		


== Referanser ==


== Se også ==
Metacity
XGL
AIGLX
Beryl
Compiz-Fusion
GNOME
Ubuntu
Linux


== Eksterne lenker ==
(en) Offisielt nettsted 
(en) Compiz – kategori av bilder, video eller lyd på Commons 
(en) Compiz – galleri av bilder, video eller lyd på Commons 
Compiz Fusion Install? (engelsk) – Installasjonsinstrukser for Ubuntu.
Canyonlands nasjonalpark

Canyonlands nasjonalpark ligger i nærheten av byen Moab og Arches nasjonalpark i delstaten Utah, USA. Den ble opprettet som nasjonalpark 12. september 1964 og dekker et område på 1366 km².
Canyoner som elvene Colorado og Green har skåret ned i Colorado-platået deler området i 3 hoveddeler:

Island in the Sky i nord
The Needles i sørøst
The Maze i vestI tillegg til de tre hovedområdene er det en separat del i nord som kalles Horseshoe Canyon.


== Geografi ==
Områdene «Island in the Sky» og «Needles» kan nås via asfaltert vei fra US Route 191 som går gjennom Moab. «The Maze» er det mest utilgjengelige av de tre områdene og kan bare nås via grusveier fra vestsiden. Det er ingen veiforbindelse mellom områdene gjennom selve parken, det kan derfor ta mange timer med bil å kjøre fra det ene til det andre området.
«Island in the Sky» er en stor og flat mesa nord i parken mellom Colorado River og Green River med mange flotte utsiktspunkter ned på «the White Rim», som er et sandstensplatå ca. 365 meter lavere, mens elvene er enda ca. 300 meter  lavere enn det.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Canyonlands National Park – kategori av bilder, video eller lyd på Commons 
(en) Canyonlands National Park – galleri av bilder, video eller lyd på Commons
Bernard Fellay

Bernard Fellay (født 12. april 1958 i Sierre i Wallis i Sveits) er katolsk biskop og generalsuperior for det tradisjonelle St. Pius X-broderskapet.


== Liv og virke ==
Fellay studerte fra 1977 ved St. Pius X-broderskapets presteseminar i Ecône i den sveitsiske kantonen Wallis, og ble presteviet av broderskapets grunnlegger, erkebiskop Marcel Lefebvre, i 1982. Han ble samtidig utnevnt til økonom ved broderskapets generalhus og hadde forskjellige pastorale oppgaver.
30. juni 1988 ble han, sammen med tre andre kandidater, bispeviet av Marcel Lefebvre. 2. juli I 1994 ble Fellay valgt til generalsuperior for St. Pius X-broderskapet. I juli 2006 ble han gjenvalgt for tolv nye år av generalkapitlet.
I 2006 var han i privat audiens hos pave Benedikt XVI, og i juli 2007 hilste Fellay pavens motu proprio Summorum Pontificum velkommen. Han uttalte at pavens apostoliske brev gir Kirken tilbake sin liturgiske tradisjon og klart anerkjenner det faktum at den tridentinske messe aldri ble forbudt.
Ekskommunikasjonen av de fire ble opphevet av Pavestolen i januar 2009.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil, B. (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Biskop Marie-Prosper-Adolphe de Bonfils (1841-1912) *1898
Kardinal Louis-Ernest Dubois (1856-1929) *1901
Erkebiskop Jean-Arthuir Chollet (1862-1952) *1910
Biskop Héctor Raphaël Quilliet (1859-1928) *1914
Biskop Charles-Albert-Joseph Lecomte (1867-1934) *1921
Kardinal Achille Liénart (1884-1973) *1928
Erkebiskop Marcel Lefebvre (1905-1981) *1947
Biskop Bernard Fellay (1905-1981) *1947


== Referanser ==
Rovereto

Rovereto er den nest største byen i den norditalienske provinsen Trentino. Den ligger ved elven Adige. Rovereto har et kjent krigsmuseum og siden 2002 et av Italias største kunstmuseer.


== Referanser ==


== Eksterne lenker ==
(it) Offisielt nettsted 
(en) Rovereto – kategori av bilder, video eller lyd på Commons 
(en) Rovereto – galleri av bilder, video eller lyd på Commons
Eirik Skjælaaen

Eirik Skjælaaen (født 14. oktober 1974) er en tidligere norsk fotballspiller.
Skjælaaen var midtbanespiller i Brann i sesongene 1995 til 1997. Etter å ha blitt degradert til Branns U-lag i 1998, fortsatte han karrieren i Fyllingen. Han har også spilt for Haugesund (utlån) og Bergen Nord.
Han spilte 48 seriekamper for Brann og scoret 7 mål. Høydepunktet i karrieren må utvilsomt være deltagelse i UEFA-cupen i 1997 der PSV Eindhoven ble utslått, og Brann gikk til kvartfinale mot FC Liverpool som de tapte.
Skjælaaen gikk også gradene på de norske U-landslag, fra U-15 til U-18.
Han har også prøvd seg i sandfotball og stilte på det skandinaviske laget i European Pro Beach Soccer League (EPBSL) i 2001 sammen med blant annet Thomas Ravelli.
I dag jobber Skjælaaen som leder, i DNB Finans, Autolease.


== Referanser ==


== Eksterne lenker ==
(en) Eirik Skjælaaen – Transfermarkt
Sam Gemar

Charles Donald «Sam» Gemar (født 4. august 1955, i Yankton, Sør-Dakota) er en amerikansk tidligere astronaut med grad av oberstløytnant.
Han har deltatt på tre romferder, alle som ferdsspesialist:

STS-38 (1990)
STS-48 (1991)
STS-62 (1994)
Pergine Valsugana

Pergine Valsugana er en by i den italienske provinsen Trentino. Den ligger fem kilometer øst for Trento i dalen Valsugana, der Valle del Fersina munner ut i denne.


== Referanser ==


== Eksterne lenker ==
Offisielt nettsted 
(en) Pergine Valsugana – kategori av bilder, video eller lyd på Commons 
(en) Pergine Valsugana – galleri av bilder, video eller lyd på Commons
Arco

Flere betydninger: ARCO – Atlantic Richfield Oil CompanyArco er en by som ligger fem kilometer nord for Gardasjøen i den italienske provinsen Trentino. Arco er et populært utgangspunkt for klatre- og terrengsykkelturer.
På grunn av sitt milde klima var Arco på slutten av 1800-tallet vinterresidensen for det østerriksk-ungarske keiserhoffet. Fra denne tiden stammer mange praktfulle representasjonsbygninger, bl.a. i jugendstil.
I byens sentrum ligger en fjellknaus med middelalderruinene til Arcos borg.


== Referanser ==


== Eksterne lenker ==
Offisielt nettsted 
(en) Arco – kategori av bilder, video eller lyd på Commons 
(en) Arco – galleri av bilder, video eller lyd på Commons
Emmanuelle Riva

Emmanuelle Riva, født Paulette Germaine Riva, (født 24. februar 1927 i Cheniménil i departementet Vosges i Frankrike, død 27. januar 2017 i Paris) var en fransk skuespiller, best kjent for sine roller i filmer Hiroshima, min elskede (1959) og Amour (2012).


== Liv og virke ==


=== Bakgrunn ===
Riva ble født i Chenimenil og vokste opp i Remiremont. Hun var eneste barn av Jeanne (født Nourdin) og Alfredo Riva, en skiltmaler. Faren var av italiensk opphav.Riva flyttet til Paris i en alder av 26 i 1953 fra sitt hjem i landlige Frankrike for å bli skuespiller, til tross for motstand fra sin familie.


=== Skuespiller ===
Hun startet sin skuespillerkarrière på scenen i Paris etter å ha gått i lære som syerske. Etterhvert gikk hun over til filmen.
Hennes best kjente rolle var som Elle i Hiroshima, min elskede  (1959) regissert av Alain Resnais og skrevet av Marguerite Duras. Hun hadde en rolle i Kapò (1959), Stengte dører, (1960) med Simone Signoret, Léon Morin, prest (1961) mot Jean-Paul Belmondo og regissert av Jean-Pierre Melville, Thérèse Desqueyroux (1962), Thomas l'imposteur (1965), Blå (1993) som mor til Juliette Binoche, og Venus Beauty Institute (1999) med Micheline Presle.

I 2011 hadde Riva en rolle i Le Skylab, regissert av Julie Delpy.
I 2013 vant Riva en BAFTA og César-pris for sin rolle i Michael Hanekes Amour, hvor hun spilte Anne Laurent. Hun ble Oscar-nominert for samme rolle. Riva er den eldste skuespiller noensinne å ha blitt nominert til Oscar for beste kvinnelige hovedrolle. Hun hadde tidligere vært nominert til en BAFTA Award i 1960 for sin rolle i Hiroshima, min elskede og vant prisen for beste kvinnelige skuespiller ved filmfestivalen i Venezia i 1962 for Thérèse Desqueyroux.
Riva ble aldri gift og hadde ikke barn.  Riva snakket fransk og litt italiensk, men ikke engelsk. Hun var også publisert poet.


== Filmografi (utvalg) ==
1959: Hiroshima, min elskede (Hiroshima mon amour)
1960: Stengte dører
1967: Farlige følelser
1967: De har forført min datter
1974: Jeg skal storme fram som en gal hest
1993: Blå (Trois couleurs : Bleu)
2006: Min sønn
2012: Amour


== Referanser ==


== Eksterne lenker ==
(en) Emmanuelle Riva på Internet Movie Database 
(sv) Emmanuelle Riva i Svensk Filmdatabas 
(da) Emmanuelle Riva på Filmdatabasen 
(da) Emmanuelle Riva på Scope 
(fr) Emmanuelle Riva på Allociné 
(en) Emmanuelle Riva på AllMovie 
(en) Emmanuelle Riva hos Turner Classic Movies 
(en) Emmanuelle Riva hos Rotten Tomatoes 
(en) Emmanuelle Riva hos The Movie Database 
(en) Emmanuelle Riva i NewWaveFilm.com
Green River

Green River kan ha flere betydninger:

Green River (Colorado River) er en sideelv til Colorado River i det vestlige USA
Green River (Kentucky) er en sideelv til Ohio River i Kentucky
Green River (Britisk Columbia) er et område i Great Bear Rainforest langs nordvestkysten av Britisk Columbia i Canada
Green River (band) var et grunge-band dannet i Seattle i 1984
Green River (album) er det tredje albumet til det amerikanske bandet Creedence Clearwater Revival
Riva del Garda

Riva del Garda (tysk: Reiff) er en italiensk by med ca. 15 100 innbygger i den autonome provinsen Trento i regionen Trentino-Syd-Tirol.


== Beliggenhet ==

Byen ligger 70 moh i den nordvestlige hjørnet av Gardasjøen, også kalt Benàco. Riva avgrenses i vest av Monte Rocchetta (1575 moh) og i øst av Monte Brione (376 moh). Lengre øst kneiser Monte Baldo (2218 moh). Riva ligger på en av de mest spektakulære stedene ved Gardasjøen.


== Klima ==
Vintrene er moderat kalde og solfylte med en del snø. Somrene er varme, men sjelden glovarme eller trykkende. Det er gjerne bris på ettermiddagen og en del spredte tordenvær om nettene.


== Historie ==

Arkeologiske funn viser at stedet var befolket allerede i romertiden.
Riva hørte tidligere til Habsburgmonarkiet, men med Saint-Germain-traktaten etter første verdenskrig ble Riva og resten av Syd-Tirol innlemmet i Italia.
Fram til slutten av første verdenskrig var Riva en festning og ble under krigshandlingene påført store skader. Deler av festningsanlegget er likevel intakte. Lettest ser man strandbatteriene San Nicolo ved lystbåthavnen og Bellavista helt i det nordvestligste hjørnet av sjøen.


== Næringsliv og turisme ==

Byen har en del industriaktivitet, som papirfremstilling, men turisme er den viktigste næringen. Området har gode muligheter for fjellvandring og terrengsykling. Riva er det mest brukte stedet for å avslutte alpekryssinger på terrengsykkel – en populær ferieform i Mellom-Europa. Terrengsykkelrittet Transalp Challenge har målgang i Riva.


== Severdigheter ==
Rocca di Riva er en festning fra 1100-tallet som ligger nede ved sjøen omgitt av en kanal. Inne i festningsområdet arrangeres det kulturelle aktiviteter, spesielt i sommermånedene. Festningen er tilgjengelig via en heve/senkebro.
Museo Civico  rommer utstillinger av malerier og arkeologiske funn, og er plassert i Rocco di Riva.
Torre Apponale er et litt skjevt klokketårn fra 1220.


== Referanser ==


== Eksterne lenker ==
Offisielt nettsted 
(en) Riva del Garda – kategori av bilder, video eller lyd på Commons 
(en) Riva del Garda – galleri av bilder, video eller lyd på Commons 
Interaktivt 360° panorama over Riva del Garda (engelsk)
Livigno

Livigno er den eneste italienske kommunen som ligger nord for Alpenes hovedvannskille. Kommunen hører til Lombardia, som den grenser til i sydøst, men er på de resterende sidene omgitt av den sveitsiske kantonen Graubünden. Den eneste direkte forbindelsen til Italia (i retning Bormio) skjer over Foscagnopasset, som var vinterstengt frem til 1950-tallet. Andre forbindelser til omverdenen er Livignopasset (som også er vinterstengt) til Valposchiavo og Munt La Schera-tunnelen (som er nattstengt) til Engadin. På grunn av sin isolerte og alpine beliggenhet har Livigno en spesiell status som tollfritt område.
Geografisk sett er Livigno en dal som strekker seg fra Livignopasset i syd mot Lago di Livigno i nord. Dalen ligger gjennomgående høyere enn 1800 moh. og er på alle sider omgitt av Livigno-Alpene med flere topper på over 3000 moh. Livigno hører til Svartehavets tilsigsfelt (ikke Middelhavets, som resten av Italia). Dalens elv, som heter Spöl og renner gjennom Lago di Livigno, er nemlig en bielv til Inn.
Livigno fikk innrømmet full autonomi fra Graubünden på 1600-tallet. Dalen har alltid hatt stor geostrategisk betydning for Lombardia (og senere Italia). I den senere tid har Livigno også blitt et vintersportssted.


== Referanser ==


== Eksterne lenker ==
Offisielt nettsted 
(en) Livigno – kategori av bilder, video eller lyd på Commons 
(en) Livigno – galleri av bilder, video eller lyd på Commons
Punktblokk

Punktblokk er en frittliggende boligblokk med en inngang og flere leiligheter i hver etasje konsentrert rundt den felles oppgangen. Blokken kan ha ulik utforming, både kvadratisk, trekantet og stjerneformet plan. Det er leiligheter i alle retninger, slik at bebyggelsen ikke har noen tydelige for- eller bakside.


== Eksterne lenker ==
Punkthus i Store norske leksikon
Faraomaur

Faraomaur er en maurart som antagelig er opprinnelig hjemmehørende i Asia, men som med tiden har spredd seg til store deler av verden.
Maurene har et nesten gjennomsiktig utseende. De lever i grupper som kan inkludere flere dronninger. Unge dronninger parer seg uten å forlate gruppen. Nye grupper dannes ved at en del av maurene forlater gruppen.
Faraomaur er beryktede skadedyr. De kan ta bolig inne i bygninger der de kan gjøre skade på materiell. De utgjør ikke minst et problem på sykehus. Man har bekjempet dem ved å legge ut forgiftet åte som består av malt storfelever tilsatt et bormiddel som borsyre eller boraks.


== Eksterne lenker ==
(en) Faraomaur i Encyclopedia of Life 
(en) Faraomaur i Global Biodiversity Information Facility 
(no) Faraomaur hos Artsdatabanken 
(sv) Faraomaur hos Dyntaxa 
(en) Faraomaur hos Fauna Europaea 
(en) Faraomaur hos ITIS 
(en) Faraomaur hos NCBI 
(en) Kategori:Monomorium pharaonis – bilder, video eller lyd på Wikimedia Commons 
(en) Monomorium pharaonis – galleri av bilder, video eller lyd på Wikimedia Commons 
Monomorium pharaonis – detaljert informasjon på Wikispecies
Josy Barthel

Joseph «Josy» Barthel (født 24. april 1927 i Mamer, død 7. juli 1992) var en luxembourgsk friidrettsutøver. Han vant overraskende gullmedaljen på 1500 meter i OL 1952 i Helsingfors.
Barthels første internasjonale meritt var gull på 800 meter i militær-VM i Berlin i 1947. Året etter, da militær-VM ble arrangert i Brussel, vant han både 800 og 1500 meter.
I OL 1948 i London kom Barthel på 9.-plass i finalen på 1500 meter. Deretter vant han student-VM i 1949 (1500 m) og 1951 (800 og 1500 m). Det absolutte høydepunktet i Barthels karriere kom i OL i 1952, da han overrasket publikum og seg selv ved å vinne 1500-meteren etter en meget sterk spurt. Han deltok også i OL 1956 i Melbourne, og la deretter opp som idrettsutøver. 
I 1962 ble Barthel president for Luxembourgs friidrettsforbund, og fra 1973 til 1977 var han president i landets olympiske komité. Han var også medlem av Luxembourgs regjering.
Luxembourgs nasjonalstadion, hjemmebanen for Luxembourg, er oppkalt etter ham (Stade Josy Barthel). 


== OL-medaljer ==
1952  Helsingfors -  Gull i friidrett, 1500 meter


== Referanser ==


== Eksterne lenker ==
(de) Josy Barthel – Munzinger Sportsarchiv 
(en) Josy Barthel – Olympics.com 
(en) Josy Barthel – Olympic.org 
(en) Josy Barthel – Olympedia 
(en) Josy Barthel – Sports-Reference (OL-resultater – arkivert) 
(en) Josy Barthel – World Athletics 
(en) Josy Barthel – Track and Field Statistics
Green River (Colorado River)

For elva med samme navn i Kentucky, se: Green River (Kentucky).Green River er en nordlig tilførsels- og sideelv til Colorado. Den er 1 175 km lang og ligger i det vestlige USA. Nedbørfeltet dekker deler av Wyoming, Utah og Colorado. 


== Elveløp ==
Elva har sin kilde i Wind River Range i Wyoming. Den første jernbanen over Rocky Mountains, bygd av Union Pacific Railroad (1864-1869), fører over Green River nær Citadel Rock i Wyoming.

Elven renner så gjennom Utah på det meste av sin ferd, men er innom Colorado i ca. 64 km lengde. Mye av elveløpet går gjennom Colorado-platået med noen av de mest spektakulære canyonene i USA; under sin kurs gjennom Uinta Mountains danner den en veldig canyon, Lodore Gate, 1200 kilometer lang. 
Dette er den største sideelven til Colorado River, med en gjennomsnittlig vannføring på 287 m³/s. Den forener seg med Colorado River vest for Monticello i Utah, i Canyonlands nasjonalpark.


== Sideelv eller kildeelv? ==
Green Rivers status som sideelv til Colorado River ble til av politiske grunner. Tidligere regnet man det slik at Colorado River begynte der Green River sluttet. Her var det et elvemøte, og den andre kildeelven til Colorado bar navnet Grand River.  I 1921 bad kongressrepresentanten Edward T. Taylor (fra Colorado) om at Congressional Committee on Interstate and Foreign Commerce endret Grand Rivers navn og status til Colorado River. 
Den 25. juli 1921 ble navneskiftet offisielt i House Joint Resolution 460, mot protester reist fra representanter fra Wyoming og Utah og fra United States Geological Survey som påpekte at Green Rivers nedbørsfelt var klart større enn Grand Rivers, selv om Grand førte et høyere vannvolum der den møtte Green.


== Referanser ==


== Eksterne lenker ==
(en) Green River (Colorado River) – kategori av bilder, video eller lyd på Commons 
The Green River Arkivert 28. juni 2011 hos Wayback Machine. Utah State History
Fighting the World

Fighting the World er heavy metal-bandet Manowar sitt femte studioalbum. Det ble sluppet i 1987.


== Sporliste ==
«Fighting the World» – 3:46
«Blow Your Speakers» – 3:36
«Carry On» – 4:08
«Violence and Bloodshed» – 3:59
«Defender» – 6:01
«Drums of Doom» – 1:18
«Holy War» – 4:40
«Master of Revenge» – 1:30
«Black Wind, Fire and Steel» – 5:17


== Annet ==
«Defender» har deler av en tale av Orson Welles. Albumet ble sluppet ut 2 år etter at Welles døde.
«Blow Your Speakers» ble kåret til en av de 40 verste heavy metal-sangene noensinne av musikkanalen VH1.


== Personell ==
Eric Adams – vokal
Ross the Boss – Gitar
Joey DeMaio – Bass
Scott Columbus – Trommer


== Referanser ==


== Eksterne lenker ==
(en) Fighting the World på Discogs 
(en) Fighting the World på MusicBrainz 
(en) Fighting the World på Spotify 
(en) Fighting the World på AllMusic
Terrasseblokk

Terrasseblokk er en boligblokk hvor etasjene på én eller begge sider er trukket noe inn i forhold til etasjen under.
Blokktypen ble opprinnelig utviklet for bygging i bratt terreng, og slik kunne utnytte tomter som tidligere har vært ubebyggelig, men har senere også blitt bygget i flatt terreng, og gir da ofte fordelen med varierende leilighetsstørrelse og store altaner.
Særlig har Selvaag Gruppen stått  for mye utbygging mer terrasseblokker, blant annet på Vestli og Etterstad i Oslo.
Mauricio Soler

Juan Mauricio Soler Hernández (født 14. januar 1983 i Ramiriqui) er en colombiansk profesjonell landeveissyklist.
Han vant den 9. etappen i Tour de France 2007, og vant også klatretrøya. Året etter brøt han på 5.etappe
Soler lå på andreplass i sammendraget under Sveits rundt 2011 da han fløy inn i et gjerde. Han ble lagt i koma og ble liggende på sykehus i fire måneder. Seks måneder etter ulykken var han sterk nok til å reise hjem til Colombia.


== Referanser ==


== Eksterne lenker ==
(en) Mauricio Soler – kategori av bilder, video eller lyd på Commons 
(en) Mauricio Soler – ProCyclingStats 
(en) Mauricio Soler – Cycling Archives 
(en) Mauricio Soler – Cycling Quotient 
(en) Mauricio Soler – CycleBase
Presidio Modelo

Presidio Modelo var et stort fengselskompleks på øya Isla de la Juventud på Cuba. Det ble bygget av diktatoren Gerardo Machado i perioden 1926–1931, etter mønster fra Stateville Correctional Center i Illinois, USA. Hver av de 6 store, runde bygningene rommet ca. 1000 fanger, og til sammen var det plass til 6000 fanger.
Etter at Fulgencio Batista kom til makten ved et statskupp på Cuba i 1952 ble bl.a. Fidel Castro holdt som fange her fra 1953 til 1955, etter at han hadde ledet et mislykket forsøk på maktovertakelse.
Presidio Modelo er nå nedlagt og forfalt som fengsel, men den imponerende administrasjonsbygningen brukes som skole og forskningssenter for unge kommunister. Fengselet er erstattet av moderne fengsler på andre deler av øya. 


== Eksterne lenker ==
Museum “Presidio Modelo”
Presidio Modelo